VIRKAMIESTUOMIOISTUIMEN MÄÄRÄYS (toinen jaosto)
10 päivänä kesäkuuta 2008
Asia F-40/07
Cécile Baudelet-Leclaire
vastaan
Euroopan yhteisöjen komissio
Henkilöstö – Avoin kilpailu – Hakijan jättäminen merkitsemättä varallaololuetteloon – Yhdenvertainen kohtelu
Aihe: EY 236 ja EA 152 artiklan nojalla nostettu kanne, jossa Baudelet-Leclaire vaatii virkamiestuomioistuinta kumoamaan avoimen
kilpailun EPSO/AST/7/05, joka on järjestetty hallintoavustajien (AST 3) varallaololuettelon laatimiseksi varainhoidon/kirjanpidon
ja sopimusten/hankkeiden hallinnoinnin aloilla.
Ratkaisu: Kanne hylätään selvästi perusteettomana. Asianosaiset vastaavat omista oikeudenkäyntikuluistaan.
Tiivistelmä
Virkamiehet – Yhdenvertainen kohtelu – Palvelukseen ottaminen – Kilpailu
(Henkilöstösääntöjen liitteessä III oleva 5 artikla)
Yhteisöjen julkishallinnon palvelukseen ottamista koskevassa avoimessa kilpailussa, joka on erotuksetta avoin jonkin toimielimen
palveluksessa palvelleille tai palveleville hakijoille ja hakijoille, joilla ei ole tällaista työkokemusta, tilastotietojen
mukaan ensimmäiseen ryhmään kuuluvien hakijoiden onnistumisprosentti on korkeampi, minkä perusteella ei voida olettaa eri
ryhmiin kuuluvien hakijoiden välistä syrjivää kohtelua, sillä tämä ero voi selittyä useiden objektiivisten seikkojen perusteella,
kuten esimerkiksi paremmalla perehtymisellä kilpailun alaan.
(ks. 41, 43 ja 44 kohta)
Viittaukset:
Ensimmäisen oikeusasteen tuomioistuin: asia T‑294/03, Gibault v. komissio, 31.5.2005 (Kok. H. 2005, s. I‑A‑141 ja II‑635,
53 kohta); asia T‑361/03, Vanlangendonck v. komissio, 30.10.2005 (Kok. H. 2005, s. I‑A‑377 ja II‑1709, 52 kohta) ja asia T‑100/04,
Giannini v. komissio, 12.3.2008 (157 kohta, ei vielä julkaistu oikeustapauskokoelmassa).